[{"text_idx": "#000007", "text": "\u2018We are both slaves to habit\u2019 ysgrifennodd Dylan at Pamela Hansford Johnson yn gynnar ym mis Ionawr 1934. Fel yr oedd, roedd arferion a threfn ysgrifennu Dylan ym 1934 yn debyg iawn i\u2019r drefn a fabwysiadodd dros y blynyddoedd dilynol. Yn wir, mae\u2019n ymddangos mai\u2019r blynyddoedd pan oedd yn fwyaf cynhyrchiol oedd y rheini pan allai gadw fwyaf at y drefn honno. Dwi\u2019n ysgrifennu yn fy amser sba\u0302r, nid cerddi ond drama\u0302u, monologau a straeon byrion. Fel arfer rwy\u2019n ysgrifennu ar oriau ar hap yn y nos neu ar benwythnosau wrth i mi osgoi gwneud gwaith y ty\u0302. Ond beth y gallwn i ei gyflawni gydag amserlen fwy llym? Yn fwy penodol, sut byddwn i\u2019n dod ymlaen pe bawn i\u2019n cydymffurfio a\u0302 threfn Dylan? Penderfynais gymryd wythnos o wyliau o\u2019r gwaith er mwyn darganfod hyn..."}, {"text_idx": "#000009", "text": "\u2018At half past nine there is a slight stirring in the Thomas body\u2019 (Llythyr at Pamela Hansford Johnson, Ionawr 1934)"}, {"text_idx": "#000010", "text": "Roedd Dylan yn ddarllenwr awchus. Yn ei lythyr at Pamela Hansford Johnson, esboniodd y byddai\u2019n dechrau ei ddiwrnod drwy ddarllen y papur boreol ac yna byddai\u2019n darllen unrhyw beth oedd yn agos, cerddi, rhyddiaith a drama\u0302u. Pan oedd yn Nhalacharn, byddai\u2019n darllen ac yna\u2019n mynd i ymweld a\u0302\u2019i rieni, gan gwblhau croesair The Times gyda\u2019i dad. Yn fyr, roedd darllen yn rhan gynhenid o\u2019r diwrnod gwaith. I Dylan, roedd llyfrau\u2019n ysbrydoledig. Yn Dylan Remembered Volume One mae Bert Trick yn cofio am Dylan yn darllen llyfr o chwedlau canoloesol Eidalaidd. Dywedodd fod y gerdd ddilynol \u2018When, like a running grave\u2019 wedi\u2019i hysbrydoli gan un o\u2019r chwedlau ynddo. Yn Dylan Remembered Volume Two, mae Vernon Watkins yn cofio bod Dylan wedi darganfod \u2018a germ of a poem in an extremely bad thriller\u2019.Mewn llythyr at Henry Treece ym mis Mawrth 1938, dywedodd Dylan fod nifer da o\u2019i ddelweddau wedi dod o\u2019r sinema, y gramoffon a\u2019r papur newydd."}, {"text_idx": "#000011", "text": "Gan ddilyn trefn Dylan, ond heb gael neb i weini brecwast i mi yn fy ngwely, fe wnes i\u2019n siw\u0302r bod gen i lyfr erbyn deg o\u2019r gloch yn y bore. Gan wybod bod gan Dylan hoffter o nofelau cyffrous a ditectif, treuliais fy moreau\u2019n darllen y rhain a darllen y newyddion diweddaraf ar-lein."}, {"text_idx": "#000013", "text": "Byddai Dylan yn dychwelyd adref am ginio, a byddai\u2019n parhau i ddarllen dros yr amser hwnnw. Arsylwodd Caitlin y byddai\u2019n bwyta mewn ystafell ar waha\u0302n iddi hi a\u2019i phlant ac yn darllen \u2018novels, poems, comics, even the back of sauce bottles\u2019. Darllenais innau hefyd drwy gydol fy amser cinio."}, {"text_idx": "#000014", "text": "Ym 1951, roedd myfyriwr a oedd yn ysgrifennu traethawd ar gerddi Dylan, wedi ysgrifennu ato gan ofyn cwestiynau iddo am ei waith Cyhoeddwyd atebion Dylan yn ddiweddarach yn yTexas Quarterly, gaeaf 1961, dan y teitl \u2018Dylan Thomas\u2019s Poetic Manifesto\u2019. Ynddo, dywed Dylan: \u2018My first, and greatest, liberty was that of being able to read everything and anything I cared to\u2019. I mi roedd dodi amser o\u2019r neilltu i ddarllen bob bore yn dipyn o agoriad llygad. Yn llawer rhy aml, dwi\u2019n gweld fy mod yn perswadio fy hun i beidio a\u0302 darllen cymaint, gan deimlo y dylwn fod yn rhoi fy amser rhydd i ysgrifennu yn lle. Mae darllen yn teimlo bron fel oediad. Er, ar adegau, mae\u2019n gallu bod, yn bendant (dywedodd Caitlin y byddai\u2019n symud nofelau ditectif Dylan o\u2019r sied ysgrifennu fel na fyddent yn tynnu ei sylw pan oedd yn ysgrifennu). Mae\u2019n ymddangos ei fod hefyd yn rhan hanfodol o\u2019r broses ysgrifennu. Roedd darllen mor eang ag yr oedd Dylan yn ei helpu i wahaniaethu rhwng ysgrifennu da a gwael, ac yn ei helpu i ddyheu am y cyntaf ac osgoi maglau\u2019r ail. Ers cwblhau fy mhrosiect ysgrifennu diwethaf, sylweddolais a bod yn onest nad oedd gen i syniadau ar gyfer rhywbeth newydd. Fodd bynnag, ar o\u0302l wythnos o ddarllen bob bore, teimlais mewn mwy o gysylltiad a\u0302\u2019r broses greadigol ac roedd fy meddwl yn ymdrin a\u0302 syniadau ar gyfer monolog, stori fer a drama un act. Y cwestiwn oedd, sut byddai\u2019r syniadau hyn yn cael eu troi\u2019n ysgrifennu? Byddwn yn darganfod hyn wrth i mi ddilyn trefn Dylan ar gyfer ysgrifennu yn y prynhawn."}]